ΠΕΡΙΕΧΟΜΕΝΑ
ΑΠΟΦΑΣΕΙΣ
Ρυθμίσεις για τη λειτουργία του προγράμματος
Ι.Β. στα Πρότυπα και Πειραματικά Γενικά Λύκεια.
Θέσπιση κλειστού προϋπολογισμού Ε.Ο.Π.Υ.Υ. για
τα σκευάσματα Γ- Σφαιρίνης για το έτος 2025.
ΑΠΟΦΑΣΕΙΣ
Αριθμ. 46245/Δ6
(1)
Ρυθμίσεις για τη λειτουργία του προγράμματος
Ι.Β. στα Πρότυπα και Πειραματικά Γενικά Λύκεια.
Η ΥΠΟΥΡΓΟΣ ΠΑΙΔΕΙΑΣ,
ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Της παρ. 23 του άρθρου 19 και της περ. βη) της
παρ. 3 του άρθρου 14 του ν. 4692/2020 «Αναβάθμιση
του σχολείου και άλλες διατάξεις» (Α’ 111) σε συνδυασμό
με την παρ. 23 του άρθρου 10 του ν. 2327/1995 «Εθνικό
Συμβούλιο Παιδείας, ρύθμιση θεμάτων έρευνας παιδείας
και μετεκπαίδευσης εκπαιδευτικών και άλλες διατάξεις»
(Α’ 156),
β) της παρ. 4 του άρθρου 2 του ν. 3966/2011«Θεσμικό
πλαίσιο των Πρότυπων Πειραματικών Σχολείων, Ίδρυση
Ινστιτούτου Εκπαιδευτικής Πολιτικής, Οργάνωση του
Ινστιτούτου Τεχνολογίας Υπολογιστών και Εκδόσεων
"ΔΙΟΦΑΝΤΟΣ" και λοιπές διατάξεις» (Α’ 118),
γ) του ν. 1566/1985 «Δομή και λειτουργία της πρωτοβάθμιας και δευτεροβάθμιας εκπαίδευσης και άλλες
διατάξεις» (Α’ 167),
δ) του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την παρ. 22 του
άρθρου 119 του ν. 4 622/2019 (Α’ 133),
ε) του π.δ. 27/2025 «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της
Κυβέρνησης» (Α’ 131),
στ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
ζ) του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 44),
η) του π.δ. 18/2018 «Οργανισμός του Υπουργείου Παιδείας, Έρευνας και Θρησκευμάτων» (Α’ 31).
2. Την υπό στοιχεία 22076/Δ6/26-02-2025 κοινή
υπουργική απόφαση «Υλοποίηση δράσης Διεθνές Απολυτήριο σε Δημόσια Λύκεια» (Β’ 920).
3. Την υπό στοιχεία 26887/Δ6/11-03-2025 κοινή
υπουργική απόφαση «Ίδρυση Τμημάτων Διεθνούς Απολυτηρίου (International Baccalaureate - Ι.Β.) σε Πρότυπα
και Πειραματικά Γενικά Λύκεια, Μουσικά και Καλλιτεχνικά
Λύ­κεια» (Β’ 1134).
4. Την υπό στοιχεία 28622/Δ6/13-03-2025 κοινή
υπουργική απόφαση «Ίδρυση Τμημάτων Διεθνούς Απολυτηρίου (International Baccalaureate - Ι.Β.) σε Πρότυπα
Γενικά Λύκεια και Μουσικά Λύκεια» (Β’ 1238).
5. Την υπ’ αρ. 15/21.03.2025 πράξη του Δ.Σ. του ΙΕΠ
(2η ανακοινοποίηση 3-4-2025) «Εισήγηση σχετικά με
την αναγκαιότητα εξασφάλισης επαρκούς διαθέσιμου
χρόνου για την υποστήριξη της λειτουργίας Τμημάτων
Διεθνούς Απολυτηρίου (International Baccalaureate Ι.Β.) σε Πρότυπα και Πειραματικά Γενικά Λύκεια, Μουσικά
και Καλλιτεχνικά Λύκεια από τους/τις Συντονιστές/στριες
του Προγράμματος στα σχολεία».
6. Την υπό στοιχεία 40/ΔΕΠΠΣ/08.04.2025 εισήγηση
της Δ.Ε.Π.Π.Σ. με θέμα «Εισήγηση για την τροποποίηση
του διδακτικού ωραρίου των Συντονιστών για τη λειτουργία του Προγράμματος International Baccalaureate
(I.B.) στα Πρότυπα και Πειραματικά Γενικά Λύκεια».
7. Το γεγονός ότι από τις διατάξεις της παρούσης
απόφασης δεν προκαλείται δαπάνη σε βάρος του κρατικού προϋπολογισμού, σύμφωνα με την υπό στοιχεία
Φ.1/Γ/186/39626/Β1/8-4-2025 εισήγηση του άρθρου 24
του ν. 4270/2014 (Α’ 143) της Γενικής Διεύθυνσης Οικονομικών Υπηρεσιών του Υπουργείου Παιδείας, Θρησκευ-
μάτων και Αθλητισμού.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
6 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2183
07.05.2025 11:39:16
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2183/06.05.2025
8. Το γεγονός ότι οι διατάξεις του παρόντος δεν αφορούν σε διοικητική διαδικασία, για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ, σύμφωνα
με το άρθρο 90 του ν. 4727/2020 (Α’ 184), αποφασίζουμε:
Άρθρο 1
Αντικείμενο
Αντικείμενο της παρούσας απόφασης είναι η τροποποίηση του διδακτικού ωραρίου των εκπαιδευτικών που
υπηρετούν σε Πρότυπα και Πειραματικά Γενικά Λύκεια
και ασκούν ταυτόχρονα με τα εκπαιδευτικά καθήκοντά
τους και καθήκοντα Συντονιστή του Προγράμματος Διεθνούς Απολυτηρίου (Ι.Β.).
Άρθρο 2
Σκοπός
Σκοπός της παρούσας είναι η διάθεση τεσσάρων (4)
ωρών εβδομαδιαίως από το διδακτικό ωράριο των εκπαιδευτικών των Προτύπων και Πειραματικών Γενικών
Λυκείων κατά την περίπτωση που ορισθούν ως Συντονιστές του Προγράμματος Διεθνούς Απολυτηρίου (Ι.Β.).
Άρθρο 3
Διδακτικό ωράριο των Συντονιστών
του Προγράμματος Διεθνούς Απολυτηρίου (Ι.Β.)
Μειώνεται κατά τέσσερις (4) ώρες εβδομαδιαίως το
διδακτικό ωράριο των εκπαιδευτικών των Προτύπων
και Πειραματικών Γενικών Λυκείων, στην περίπτωση
κατά την οποία εκείνοι ορισθούν ως Συντονιστές του
Προγράμματος Διεθνούς Απολυτηρίου (Ι.Β.), προκειμένου να καταστεί αποτελεσματικότερη η υλοποίηση των
τεθειμένων στόχων του ως άνω Προγράμματος σε κάθε
Πρότυπο ή Πειραματικό Γενικό Λύκειο.
Άρθρο 4
Έναρξη ισχύος
Η ισχύς της παρούσας άρχεται από την 1η Σεπτεμβρίου του έτους 2025.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 29 Απριλίου 2025
Η Υπουργός
ΣΟΦΙΑ ΖΑΧΑΡΑΚΗ
Ι
Αριθμ. Δ3(α)/οικ.17426
(2)
Θέσπιση κλειστού προϋπολογισμού Ε.Ο.Π.Υ.Υ.
για τα σκευάσματα Γ- Σφαιρίνης για το έτος 2025.
Ο ΥΠΟΥΡΓΟΣ ΥΓΕΙΑΣ
Έχοντας υπόψη:
Α. Τις διατάξεις:
1. Της παρ. 2 του άρθρου 87 του ν. 4472/2017 «Συνταξιοδοτικές διατάξεις Δημοσίου και τροποποίηση των
διατάξεων του ν. 4387/2016, μέτρα εφαρμογής των
δημοσιονομικών στόχων και μεταρρυθμίσεων, μέτρα
κοινωνικής στήριξης και εργασιακές ρυθμίσεις, Μεσοπρόθεσμο Πλαίσιο Δημοσιονομικής Στρατηγικής 2018-
2021 και λοιπές διατάξεις» (Α’ 74),
2. της παρ. 1 του άρθρου 12 του ν. 3816/2010 «Ρύθμιση επιχειρηματικών και επαγγελματικών οφειλών προς
τα πιστωτικά ιδρύματα, διατάξεις για την επεξεργασία
δεδομένων οικονομικής συμπεριφοράς και άλλες διατάξεις» (Α’ 6),
3. του άρθρου 35 του ν. 3918/2011 «Διαρθρωτικές αλλαγές στο σύστημα υγείας και άλλες διατάξεις» (Α’ 31),
4. του Κεφαλαίου Α’ «Ρύθμιση θεμάτων Εθνικού Συστήματος Υγείας και εποπτευόμενων φορέων» του
ν. 4052/2012 (Α’ 41),
5. του ν. 4213/2013 «Προσαρμογή της εθνικής νομοθεσίας στις διατάξεις της Οδηγίας 2011/24/ΕΕ του
Ευρωπαϊκού Κοινοβουλίου και του Συμβουλίου της
9ης Μαρτίου 2011 περί εφαρμογής των δικαιωμάτων
των ασθενών στο πλαίσιο της διασυνοριακής υγειονομικής περίθαλψης (L88/45/4.4.2011) και άλλες διατάξεις»
(Α’ 261),
6. των άρθρων 247 έως 256 του ν. 4512/2018 «Ρυθμίσεις για την εφαρμογή των διαρθρωτικών Μεταρρυθ-
μίσεων του Προγράμματος Οικονομικής Προσαρμογής
και άλλες διατάξεις» (Α’ 5),
7. του ν. 4549/2018 «Διατάξεις για την ολοκλήρωση
της Συμφωνίας Δημοσιονομικών Στόχων και Διαρθρωτικών Μεταρρυθμίσεων-Μεσοπρόθεσμο Πλαίσιο Δημο-
σιονομικής Στρατηγικής 2019-2022 και λοιπές διατάξεις»
(Α’ 105),
8. του άρθρου 76 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθε-
σία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184),
9. του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
10. του π.δ. 121/2017 «Οργανισμός του Υπουργείου
Υγείας» (Α’ 148),
11. της παρ. 2 του άρθρου 5 του π.δ. 77/2023 «Σύσταση Υπουργείου και μετονομασία Υπουργείων- Σύ-
σταση, κατάργηση και μετονομασία Γενικών και Ειδικών
Γραμματειών- Μεταφορά αρμοδιοτήτων, υπηρεσιακών
μονάδων, θέσεων προσωπικού και εποπτευόμενων φορέων» (Α’ 130) και
12. του π.δ. 2/2024 «Διορισμός Υπουργών και Υφυπουργών» (Α’ 2).
Β. Την υπό στοιχεία Α1β/Γ.Π.69052/08.12.2022 απόφαση του Υπουργού Υγείας «Ανανέωση της θητείας
των μελών της Επιτροπής Διαπραγμάτευσης Τιμών
Φαρμάκων (Επιτροπή Διαπραγμάτευσης), με έδρα
στον Εθνικό Οργανισμό Παροχής Υπηρεσιών Υγείας
(Ε.Ο.Π.Υ.Υ.)» (Υ.Ο.Δ.Δ. 1155), όπως τροποποιήθηκε με τις
υπό στοιχεία Α1β/Γ.Π.61459/22.11.2023 (Υ.Ο.Δ.Δ. 1294)
και Α1β/Γ.Π.2156/17.1.2024 (Υ.Ο.Δ.Δ. 35) αποφάσεις του
Υπουργού Υγείας.
Γ. Την υπό στοιχεία Α1β/Γ.Π.οικ.61691/21.11.2023 κοινή απόφαση του Υπουργού και του Υφυπουργού Υγείας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2183/06.05.2025
«Συγκρότηση και ορισμός μελών στην Επιτροπή για την παρακολούθηση της φαρμακευτικής δαπάνης και την ολοκλήρωση των διαγνωστικών/θεραπευτικών πρωτοκόλλων και τη δημιουργία Μητρώων ασθενών» (Υ.Ο.Δ.Δ. 1262).
Δ. Την υπό στοιχεία Δ3(α)15796/18.03.2022 απόφαση του Υπουργού Υγείας «Καθορισμός κριτηρίων διαπραγμάτευσης των τιμών των φαρμάκων» (Β’ 1300).
Ε. Το υπό στοιχεία ΔΒ4Ζ/Γ24/61/οικ.31213/18.12.2024 έγγραφο του Ε.Ο.Π.Υ.Υ. με το οποίο διαβιβάστηκε η υπ’ αρ.
356 απόφαση του Διοικητικού Συμβουλίου/Ε.Ο.Π.Υ.Υ. (υπ’ αρ. 997/17.12.2024 συνεδρίαση) «Σχετικά με τροποποίηση του κλειστού προϋπολογισμού για το έτος 2024 και θέσπιση κλειστού προϋπολογισμού για το έτος 2025 για
τα σκευάσματα Γ- Σφαιρίνης».
ΣΤ. Την υπ’ αρ. οικ. 21/24.12.2024 (Υ.Υ. 553/8.1.2025) εισήγηση της Επιτροπής για την παρακολούθηση της φαρμακευτικής δαπάνης και την ολοκλήρωση των διαγνωστικών/θεραπευτικών πρωτοκόλλων και τη δημιουργία
Μητρώων Ασθενών.
Ζ. Την Οδηγία 89/105/ΕΟΚ της 21ης Δεκεμβρίου 1988 σχετικά με τη διαφάνεια των μέτρων που ρυθμίζουν τον
καθορισμό των τιμών των φαρμάκων για ανθρώπινη χρήση και την κάλυψη του κόστους των στα πλαίσια των
εθνικών ασφαλιστικών συστημάτων υγείας.
Η. Το υπό στοιχεία Β2β,Β1α/Γ.Π.οικ.11411/10.3.2025 έγγραφο της Γενικής Διεύθυνσης Οικονομικών Υπηρεσιών
σύμφωνα με το οποίο, από το περιεχόμενο της παρούσας απόφασης δεν αναμένεται επιπρόσθετη δαπάνη σε βάρος του προϋπολογισμού του Ε.Ο.Π.Υ.Υ., καθώς ο εν λόγω κλειστός προϋπολογισμός εντάσσεται στο ετήσιο όριο
φαρμακευτικής δαπάνης του Οργανισμού. Παράλληλα, σημειώνεται ότι δεν προκαλείται δαπάνη σε βάρος του
τακτικού προϋπολογισμού του Υπουργείου Υγείας.
Θ. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υποχρέωση καταχώρισης στο ΕΜΔΔ - ΜΙΤΟΣ, αποφασίζουμε:
Τη θέσπιση κλειστού προϋπολογισμού Ε.Ο.Π.Υ.Υ. κατόπιν ολοκλήρωσης της διαδικασίας διαπραγμάτευσης για
τα σκευάσματα Γ- Σφαιρίνης για το έτος 2025:
Α/Α
ΚΩΔΙΚΟΣ
ΕΟΦ/BARCODE
Περιγραφή προϊόντος
ΚΑΚΑντιπρόσωπος
HYQVIA SOL.INF 100MG/ML BTX (1 VIAL x50ml+1 VIAL x2,5ml)
TAKEDA
HYQVIA SOL.INF 100MG/ML BTX (1 VIAL x100ml+1 VIAL x5ml)
TAKEDA
HYQVIA SOL.INF 100MG/ML BTX (1 VIAL x200ml+1 VIAL x10ml)
TAKEDA
HYQVIA SOL.INF 100MG/ML BTX (1 VIAL x300ml+1 VIAL x15ml)
TAKEDA
GAMINEX SOL.INF 100MG/ML (10%W/V) BTx1VIAL x 50 ML
DEMO
GAMINEX SOL.INF 100MG/ML (10%W/V) BTx1VIAL x 100 ML
DEMO
ΚIOVIG SOL.N.INF 100 mg/ML BTx1 VIALx 50 ml
TAKEDA
KIOVIG SOL.N.INF 100 mg/ML BTx1 VIALx100 ml
TAKEDA
ΚIOVIG SOL.N.INF 100 mg/ML BTx1 VIALx200 ml
TAKEDA
HIZENTRA INJ.SOL 200MG/ML BTx1 PF. SYRx 10ML
CSL BEHRING
HIZENTRA INJ.SOL 200MG/ML BTx1 PF. SYRx 20ML
CSL BEHRING
Το ύψος του προϋπολογισμού προσδιορίζεται ως εξής:
- 2025 (1.1.2025 - 31.12.2025): 33.063.562,40 € για τις συνολικές ποσότητες των σκευασμάτων Γ-σφαιρίνης (ενδοφλέβιας και υποδόριας) που διατίθενται στα φαρμακεία του Ε.Ο.Π.Υ.Υ.
Στο ανωτέρω ποσό συμπεριλαμβάνεται ο ΦΠΑ 6%.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 11 Απριλίου 2025
Ο Υπουργός
ΣΠΥΡΙΔΩΝ–ΑΔΩΝΙΣ ΓΕΩΡΓΙΑΔΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2183/06.05.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202183.pdf | Tokens: 12994]